als_Latn dik_Latn sag_Latn
Andrea Pirlo do të qëndrojë tek Juventusi edhe për 2 vite të tjera. Lajmi dihej prej kohësh, por tani firma duket me të vërtetë pranë. E zeza mbi të bardhë për të mbyllur si bardhezi një karrierë të jashtëzakonshme të niveleve të larta. Një kontratë e rëndësishme, prej 4 mln eurosh në sezon, plus bonuse që do ta çonin Pirlon deri në 37 vjeç si bardhezi. Nga goditja e dënimit të Xhenovës ai duket se e ka vendosur tashmë firmën tek titulli dhe tani është vizita në klub ajo që mungon. Pavarësisht se në maj ai do të shuajë 35 “qirinj” në tortën e tij të ditëlindjes, Pirlo nuk mendon minimalisht për tërheqjen. Dhe numrat, konfirmojnë sërish integritetin fizik të një lojtari që në Torino ka rigjetur veten pas vitit të fundit me Milanin në të cilin nuk luajti për gjysmën e sezonit. Në dy sezone e gjysëm si bardhezi, në më shumë se 100 ndeshje të luajtura në kampionat, mesfushori nuk ka zbritur në fushë vetëm në 5 ndeshje për shkak të dëmtimit. Në dhomat e zhveshjes së Juves, së bashku me Bufonin, ai është lojtari me më eksperiencë ndërkombëtare. Eksperiencë kjo që do t’i vlejë për sezonin tjetër për të tentuar të çojë skuadrën përpara në Champions. Dhe për këtë arsye, Anjeli, por sidomos Konte, nuk mund t’i lejojnë vetes ta humbasin njërin si Andrea Pirlo që atë kompeticion di se si ta fitoj.
Pirlo, rinovimi vjen për 2 muaj0
Share.
als_Latn als_Latn eng_Latn